Tajadi juo apo nan Den takuikkan
Dulu kau cinto, kini kau tak ajan
Aden bacampaan
Aden apel ka rumah kau
Hei jan kan pintu, pintu nan ka dibukak
Tapi Abak kau tagak macik palakak
Langkah Den baserak
Lah Den bujuak, Den bujuak Amak kau jo paragede kantang
Tapi nyo bakato,
“Godok pisang jo paragede kantang se mode Ang anak Den ka ang lamar lo!”
Aden tatilantang..
Lah kau daruak, kau daruak pitih Den dek arok kawin
Tapi apo balehnyo,
“Sampai disiko se lah hubungan kito Da”, kecek kau ndeh
Teganyo dikau Nar ee...
"Wi, Jawi, Jawinar. Yo lah lupo kau maso-maso indah wak dulu Wi. Ndak takana dek Kau katu kau ajak Den ka restoran dulu. Den sangko lai awak baduo sae nan pai, tapi kau ajak lo Abak kau Jawilus, kau baok lo Amak kau Jawiah, ka angkuik lo kakak kau Jawinir, kau dukuang lo kemenakan kau Jawirah, ndeh!! Tapaso Den rental oto ciek, sagarobak tundo kau pai"."Tibo di restoran, kau tintiang lo sadonyo. Kakak kau minta kopi susu, Abak kau minta teh talua buang kuniangnyo, nasi goreng, soto. Sangko Den kok lah kanyang kau, tapi sudah tu kau minta lo jus pokat, jus tomat, jus melon, jusmaini, jusmaniar, jusmarainiwajaib. Tapi ndak baa di Den doh, cinto butuh pengorbanan. Tapi, di muko Den kau bapacik-pacian, di depan mataku kau ber selingkuh".
Nan jo parak langkueh
Kito ka kawin lah tau urang sa-RT
Tapi kini ko, kau pai jo anak juragan tempe
Hati Den paneh.., paneh hati Den ha!
Alah hanguih lah hanguih dado Denai ko
Tapi kau bakato,
“Sory yo Da, Uda bukan tipe pria idamanku”,
Hampia Den gilo
Lah baribu baribu baribu tawa nan lakek
Nan panyakik di badan,
Di ubek kapalo paruik sakik, di ubek paruik pinggang sakik,
Ondeh Jawinar
"Den minum kopi mato jalang, Den minum susu paruik kambang, di minum aie asam kerongkongan maradang, di minum bir incek mato bakunang, di minum aie teh kajamban pirang, di makan nasi paruik kanyang, di makan roti marapuang galang-galang, di makan ubi kantuik gadang, den makan jariang sakik pinggang, di makan kacang gigi balubang, di makan talua saparo masak ayam berang. Ndeh, indak boleh manateh Den dek si Gampo ko kecek si ayam".
min_Latn min_Latn pap_Latn min_Latn min_Latn min_Latn swe_Latn min_Latn min_Latn min_Latn min_Latn min_Latn min_Latn min_Latn wol_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn luo_Latn min_Latn